Internkontroll og kvalitetsutvikling

1. Oppgaver, mål, organisering

2. Overordnet regelverk

3. Kompetanse som svarer til oppgavene

4. Medvirkning fra medarbeidere og tjenestemottakere

5. Risikoområder

1. Oppgaver, mål, organisering

Enhetens oppgaver

Avdeling for Barnehage driver fire barnehager og skal tilby barnehageplasser til ansatte i Helse Bergen.

Barnehagene skal være et pedagogisk tilrettelagt tilbud og drives etter lov om barnehager. Barnehagene tar imot barn fra 1-6 år.

Målsettinger for driften/enhetens oppgaver

BARNET – skal få et godt pedagogisk tilbud i henhold til gjeldende lover og forskrifter.

* Barnehagene skal gi barna gode utviklings- og aktivitetsmuligheter, og drives i nær forståelse og samarbeid med barnas hjem.
* Barnehagene skal ivareta barna i et trygt miljø.
* Barnehagene skal gi et godt tilbud gjennom lek og læring
* Barnehagene skal legge til rette for sosialt samspill og gode relasjoner mellom barna og de voksne.
* Barnehagene følger anbefalt bemanningsnorm og pedagognorm
* Personalet skal være faglig oppdatert og holde et godt faglig nivå

Barnehagene skal også være et rekrutteringsvirkemiddel for sykehuset, og åpningstiden er tilrettelagt for sykehuset ansatte.

1.3 Organisasjon, ansvar og myndighet

1.3.1 Ledelse og organisasjon

Barnehagesjef: Hilde Margrethe Ersvær

Avdeling for Barnehage består av fire barnehager.

Styrer Hunstad barnehage: Irene Becker Pedersen

Styrer Ravnebjerget barnehage: Ragnhild Steimler Åsheim

Styrer Vinterdalen barnehage: Arnhild Baarøy

Styrer Vognstølen barnehage: Gerd Bakken

1.3.2 Ansvar og myndighet

*Barnehagesjef* har overordnet ansvar for den samlede driften av barnehagene, samt barnehageopptak.

*Styrerne* har lederansvar for barnehagene. Dette innebærer det pedagogiske ansvaret for barnehagen samt personal-, økonomi- og administrativt ansvar.

*Pedagogiske ledere* har pedagogisk ansvar for en avtalt barnegruppe og organiserer og fordeler oppgaver omkring gruppen. De gjennomfører samarbeidet med foreldrene. De veileder og følger opp egne medarbeidere og har medarbeidersamtaler. De har også samarbeid med eksterne faginstanser ved behov.

2. Overordnet regelverk

2.1 Lov og forskrift

[Barnehageloven](https://lovdata.no/dokument/NL/lov/2005-06-17-64) (17.06.2005 nr. 64)

[Barnevernloven](https://lovdata.no/dokument/NL/lov/1992-07-17-100) (17.07.1992)

[Lov om folkehelsearbeid (folkehelseloven)](https://lovdata.no/dokument/NL/lov/2011-06-24-29?q=folkehelsearbeid) (24.06.2011)

Særlig relevante bestemmelser i barnehageloven:

* § 24 og §25 Kompetansekrav til personalet
* § 26 Grunnbemanning
* § 30 Politiattest
* § 42 Plikt til å sikre at barnehagebarna har et trygt og godt psykososialt barnehagemiljø
* §43 Skjerpet aktivitetsplikt dersom en som arbeider i barnehagen, krenker et barn
* § 44 Taushetsplikt
* § 45 Opplysningsplikt til sosialtjenesten
* § 46 Opplysningsplikt til barneverntjenesten

Forskrifter til barnehageloven:

[Forskrift om rammeplan for barnehagen](https://www.udir.no/laring-og-trivsel/rammeplan/) (24.04.2017 nr.487)

[Forskrift om pedagogisk bemanning og dispensasjoner i barnehager](https://www.udir.no/regelverkstolkninger/barnehage/forskrift-om-pedagogisk-bemanning-og-dispensasjon-i-barnehager/) (22.06.2017 nr.1049)

[Forskrift om politiattest i barnehager](https://www.udir.no/regelverkstolkninger/barnehage/forskrift-om-pedagogisk-bemanning-og-dispensasjon-i-barnehager/) (11.11.2015 nr. 1285)

Andre forskrifter:

[Forskrift til miljørettet helsevern i barnehager og skoler](https://lovdata.no/dokument/SF/forskrift/1995-12-01-928) (01.12.1995 nr. 928)

[Miljø og helse i barnehagen](https://helsedirektoratet.no/Lists/Publikasjoner/Attachments/419/Miljo-og-helse-i-barnehagen-Veileder-til-forskrift-om-miljørettet-helsevern-i-barnehager-og-skoler-IS-2072.pdf) – Helsedirektoratets veileder IS-2072 til forskrift om miljørettet helsevern i barnehager og skoler mv

2.2 Faglige rådgivende organ

[Utdanningsdirektoratet](http://www.udir.no/)

[Statsforvalteren i Vestland](https://www.statsforvalteren.no/nn/vestland/)

[Helsevernetaten](https://www.bergen.kommune.no/omkommunen/avdelinger/miljorettet-helsevern)

2.3 Andre styringsdokumenter

Strategiplan for DTD

Vedtekter for barnehagene i Helse Bergen

Samarbeidsavtale med Bergen kommune om hovedopptak

Årsplan for hver barnehage med felles plan for barnehagene i Helse Bergen

3. Kompetanse

3.1 Rekruttering

Ved rekruttering av medarbeidere er det god tilgang på søkere, men tilgangen på *kvalifiserte søkere* er variabel. Det er særlig *nyutdannet*e barnehagelærere som søker stilling som pedagogisk leder. Barnehagene er praksisbarnehage for barnehagelærerstudenter fra Høgskolen i Bergen. Studentene utfører oppgaver og prosjekt i barnehagene og veiledes av pedagogisk leder. Barnehagene er godkjent som lærebedrift for barne- og ungdomsarbeiderfaget.

Det har i perioder vært stor mangel på vikarer. Det er et fokusområde for ledelsen å benytte rammeavtalene for innleie av personell for å sikre tilgangen på vikarer.

3.2 Kompetanseutvikling

Barnehagene har felles kompetanseutvikling på området *livsmestring*.

Fagutvikling gjennomføres på planleggingsdager, deltakelse på interne og eksterne kurs, og fagutviklingstiltak internt.

Helse Bergen sine barnehager deltar i et samarbeid med Bergen kommune og andre private barnehageeiere om bl.a. kompetanseutvikling. Målet med samarbeidet er å øke kvaliteten for alle barnehagebarn i Bergen.

Det legges stor vekt på at personalet skal få god veiledning og oppfølging. Dette gjelder både nyutdannete og personalet for øvrig. Det er styrers ansvar å påse at det er veiledningskompetanse i barnehagen.

Personalet skal gjennomføre førstehjelpskurs for barnehageansatte hvert annet år.

4. Medvirkning fra medarbeidere og tjenestemottakere

4.1 Bruk av kunnskap og erfaring om faglige spørsmål fra medarbeidere

* Planleggingsdager
* Personalmøter
* Fagutviklingsdager
* Daglig morgenmøte
* Medarbeidersamtaler – årlig
* Vernerunder
* Praksisbarnehager for studenter fra Høgskulen på Vestlandet
* Håndtering av uønskete hendelser
  + Uønskede hendelser meldes og behandles løpende i avvikssystemet Synergi
  + Årlig gjennomgang av uønskede hendelser med verneombud

4.2 Bruk av erfaringer fra tjenestemottakere (barn og foreldre)

Det gjennomføres årlig en felles brukerundersøkelse i regi av Utdanningsdirektoratet. Resultatet fra undersøkelsen følges opp i hver barnehage og med fellestiltak for alle barnehagene. Brukerundersøkelsen legges også fram for SU.

Hver barnehage har et foreldreråd og et samarbeidsutvalg (SU). Styrer har møte- og forslagsrett. Samarbeidsutvalget er et samarbeidsorgan for foreldre, ansatte og eier. Barnehagene har også et arbeidsutvalg som består av foreldrerepresentanter fra hver avdeling. Det gjennomføres ellers foreldremøter og foreldresamtaler.

5. Risikovurderinger

5.1 Oversikt over risikoområder

Barnehagene fokuserer særlig på følgende risikoområder:

* Forebygging og avdekking av vold og overgrep i barnehagene  
  Det arbeides med tiltak innen opplæring, utarbeidelse av interne retningslinjer, fysisk utforming, mv. i samarbeid Bergen kommune og andre relevante instanser.
* Sikring av tilstrekkelig bemanning ved mangel på vikarer  
  Det vises til punkt 3.1.
* Sikkerhet på lekeplasser og ved uteaktiviteter  
  Årlige tilsyn av lekeplassutstyr og oppfølging gjennom handlingsplaner.